مجاہد انور خان

ایئر چیف مارشل مجاہد انور خان ایک فور اسٹار رینک آفیسر اور چیف آف ائیر اسٹاف پاک فضائیہ تھے۔ بتاریخ 19 مارچ 2018ء،
پاک فضائیہ کے پندرہویں سربراہ ائیرچیف مارشل مجاہد انور خان نے ایئر ہیڈ کوارٹر اسلام آباد میں چینج آف کمانڈ کی پروقار تقریب میں پاک فضائیہ کی کمان سنبھالی۔

ایئر مارشل مجاہد انور خان پاک فضائیہ کے 22 ویں سربراہ تھے۔ 23 دسمبر 1962ء کو پیدا ہوئے، ظفر وال کی سلہریا راجپوت فیملی سے تعلق ہے، ایئر مارشل مجاہد انور خان نے پی اے ایف کی جی ڈی پی برانچ میں دسمبر 1983 میں کمیشن حاصل کیا۔ وہ ایئر وار کالج اور نیشنل ڈیفنس یونیورسٹی سے فارغ التحصیل ہیں۔ ایئر مارشل مجاہد انور خان نے اعزازی شمشیر اور بیسٹ پائلٹ ٹرافی بھی حاصل کی جبکہ انہوں نے چیئرمین جوائنٹ چیفس آف اسٹاف کمیٹی گولڈ میڈل بھی حاصل کیا۔ ایئر مارشل مجاہد انور خان کوالیفائیڈ فلائنگ انسٹرکٹر ہے۔ ایئر مارشل مجاہد انور خان کو شاندار خدمات کے اعتراف میں ہلال امتیاز (ملٹری)، ستارۂ امتیاز اور تمغہ امتیاز سے بھی نوازا جاچکا ہے۔

اس سے قبل چیف آف ایئر سٹاف کے پرسنل سٹاف آفیسر، اسسٹنٹ چیف آف ایئر سٹاف (آپریشنل)، ڈپٹی چیف آف دی ایئر سٹاف (آپریشنل)، ڈائریکٹر جنرل سی4 آئی، ڈپٹی چیف آف دی ایئر سٹاف (کھیل) اور ڈائریکٹر جنرل ایئر فورس اسٹریٹجک کمانڈ ایٹ ایئر ہیڈکوائٹرز، اسلام آباد رہ چکے ہیں۔ مجاہد انور خان کئی اقسام کے طیارے اڑانے کی تربیت حاصل کر چکے ہیں، ان میں ایف-16 ، ایف-6 ، ایف ٹی-5 ، ٹی-37 اور ایم ایف آئی-17 وغیرہ شامل ہیں۔ اپنی پیشہ ورانہ خدمات کے اعتراف میں، ان کو ہلال امتیاز (ملٹری)، ستارہ امتیاز (ملٹری) اور تمغہ امتیاز (ملٹری) مل چکے ہیں۔

حوالہ جات 

رئیس عملہ پاک فضائیہ
سالاران پاک فضائیہ
1962ء کی پیدائشیں
بقید حیات شخصیات